ང་ཚོས་ཤེས་རིག་སྲུང་སྐྱོབ་བྱས་ཟེར་བ་དེ་སྔའི་ལམ་ལུགས་སྲོལ་དང་འགྲོ་སྟངས་གྲ་གྲུ་མ་ཉམས་པར་སྲུང་སྐྱོབ་བྱེད་དགོས་ཟེར་བ་མིན།དེ་ལྟར་བྱེད་དགོས་དོན་མེད།ངའི་མཐོང་ཚུལ་ལ་ཤེས་རིག་ཟེར་བ་འདི་ཧ་ཅང་གཞི་རྒྱ་ཆེན་པོ་ཞིག་ཡིན།རིགས་འགའ་ཤས་དེའི་ཚེ་དེའི་དུས་ཀྱི་སྤྱི་ཚོགས་གནས་ཚུལ་ལ་གཞིགས་ནས་ལམ་ལུགས་དང༌།འགྲོ་ལུགས་ཆགས་པ་ཞིག་ཏན་ཏན་ཡོད་མདོག་ཁ་པོ་རེད།འདི་ཚོའི་གྲས་ང་ཚོས་སྲུང་སྐྱོབ་བྱེད་ཐུབ་ཀྱི་ཡང་མ་རེད་ལ།བྱས་ནས་དགོས་པ་ཡང་མེད།འདི་ཚོ་སྲུང་སྐྱོབ་བྱེད་ཀྱིན་བསྡད་ན་ལྐུགས་པའི་ལས་ཀ་རེད།སྤྱི་ཚོགས་འགྱུར་འགྲོ་གི་རེད།མིའི་བསམ་བློ་གཏོང་སྟངས་འགྱུར་འགྲོ་གི་རེད།འཛམ་གླིང་གི་གནས་ཚུལ་འགྱུར་འགྲོ་གི་རེད།དེ་ཚོའི་གྲས་བརྗེ་དགོས་ཀྱི་རེད་མ་གཏོགས།བསྡད་ནས་ཕན་ཐོགས་གང་ཡང་མེད།